o
HILLSONG TV Pura paine elämästäsi 1/2
Tervetuloa Hillsong TV:n pariin.
Tulen puhumaan stressistä, joka liittyy taloudelliseen tilanteeseen.
Kuunnelkaa seuraava kertomus ja sen jälkeen Jumalan Sanaa.
Uskon sen olevan avuksi.
Lapsena koin yksinäisyyttä.
Minua myös pahoinpideltiin ja laiminlyötiin.
Tunsin olevani rikki ja arvoton.
Nuorena koin, ettei minulla ollut läheistä ihmistä.
Teini-iässä elämäni lähti huonoon suuntaan.
Päätin tehdä asialle jotakin ja menin seurakuntaan.
Kuulin Christine Cainen saarnaavan. Hän puhui kuin omasta elämästäni.
En ollut aiemmin kuullut kenenkään puhuvan tällaista.
Käsitin, etten ollut yksin.
Mitä useammin kävin kokouksissa, sitä enemmän asiat koskettivat.
Julistukset muuttivat minua.
Uskovilla oli suuri merkitys elämääni.
Sain perheyhteisön, jota olin kaivannut.
Olen puhunut paljon stressistä.
Elämme ajassa, jossa stressiä on paljon.
Katsoin eilen illalla tv:stä Uuden-Seelannin vaaleja.
Toimittajat puhuivat jatkuvasti talouskriisistä todeten:
"Ihmiset eivät vielä käsitä, kuinka pahasti asiat ovat -
Uudessa-Seelannissa." Ilmassa oli paljon negatiivisuutta.
Itse haluan tänään puhua kahdesta varmasta asiasta.
Saarnan otsikkona voisi olla:
Pitäisikö sinun vähentää stressiä elämässäsi?
Hepr. 12:26 sanoo: "Silloin hänen äänensä järkytti maata, mutta -
nyt hän on luvannut sanoen: "Vielä kerran minä liikutan maan, -
jopa taivaankin".
"Mutta tuo 'vielä kerran' osoittaa, että ne, mitkä järkkyvät, -
koska ovat luotuja, tulevat muuttumaan, että ne, -
jotka eivät järky, pysyisivät."
Uusi Kuningas Jaakon käännös ilmoittaa, että kaikki järkkyvä -
myös tulee järkkymään.
"...ne, mitkä järkkyvät, koska ovat luotuja, tulevat muuttumaan."
Talouselämä on ihmisen tekemää.
Pankkijärjestelmä ja pörssimarkkinat.
Monet asiat, joihin ihmiset luottavat, ovat ihmiskäden työtä.
Juuri ihmisen aikaansaama on se, mikä voi järkkyä.
Raamattu ilmoittaa, että mikä voi järkkyä, myös tulee järkkymään.
Luottamuksensa saattaa laittaa asioihin, jotka ovat järkkyviä.
Raamattu mainitsee, että rikkaudet ovat epävarmoja.
Aito varmuus on Jumalassa. Häneltä tulevat aidot rikkaudet.
Kohta 1) Se mikä voi järkkyä, myös tulee järkkymään.
Ei ole niinkään paha asia, että meitä uskovia muistutetaan -
siitä, mikä on järkkyvää ja mikä puolestaan pysyvää.
Meidän tulee laittaa turvamme siihen, mikä ei järky.
Jumalaan liittyvät asiat.
Toinen varma asia on, että paineelta ei pääse pakoon.
Jotkut haluavat vetäytyä pois, mutta paine on osa itse luomakuntaa.
Sitä ei voi paeta. Katsokaa vaikka tv:tä ja säätiedotusta.
Australiaa, tai missä asuttekin, lähestyy matala- tai korkeapaine.
Matalapaine tuo sadetta, yhtäkkistä muutosta.
Sydneyssä saamme hyvää surffailua.
Tai sitten meitä lähestyy korkeapaine.
Molemmat tuovat eri sääolosuhteita.
Joskus näiden molempien kokemiseen tarvitsee vain istua kotona.
Painetta ei voi paeta. Se kuuluu elämäämme.
Eikö olisi hienoa, jos voisi paeta paineiden yläpuolelle -
toiselle tasolle?
Pääsisi sääolosuhteiden yläpuolelle,
mutta kun pääsee yli 3000 metriin, silloin tarvitaan avaruuspuku, -
kypärä ja maski. Tai sitten tarvi- taan hytin paineistusjärjestelmä.
Painetta tarvitaan, jotta voisi lentää korkeuksissa.
Katastrofaalisin tilanne lentokoneessa olisi, jos -
matkustamon paine häviäisi pois.
En ole meteorologi enkä lentäjä, mutta olen löytänyt -
ilmiön nimeltä Google.
Kokeilisitte joskus!
Koko maailma on jo käynyt siellä.
Googletin lentokoneen paineistusjärjestelmään liittyen -
ja löysin monia katastrofeja, joita syntyi -
paineistusjärjestelmän ongelman vuoksi.
Muistan erään vuodelta 1989. Lentokone lähti Havaijilta -
määränpäänä Uusi-Seelanti ja Australia.
Yhtäkkiä pamahti ja lentokoneen rahtiovi aukesi.
Businessmatkustamon lattia romahti tuolloin ja -
ilmavirta imaisi 5 penkkiriviä ulos koneesta. 9 ihmistä kuoli.
Lentäjä onnistui silti palaamaan koneen kanssa Havaijille.
Ihmiset kuolivat, kun he joutuivat imun mukaan.
Minun mielestäni ihmiset yrittävät joskus poistaa paineen elämästään.
Mieluummin, kuin että elävät korkealla ja sellaista elämää, -
joka toteuttaa Jumalan tarkoitusperiä, saattaa olla -
että imu vie heidät mukanaan. Kaikki alkaa vain pienestä säröstä.
Lentokoneen rungosta tarkistetaan aina, ettei siinä ole säröjä.
Sen vuoksi, että pieni särö saattaa aiheuttaa -
katastrofaaliset seuraukset.
Uskon, että elämässä on samoin.
En sano tätä lakina enkä profetiana, vaan tämä on havainto.
Kun olen nähnyt jonkun uskovan tekevän jonkin katastrofaalisen -
päätöksen: että hän on ottanut avioeron ja hylännyt perheensä, -
se ei alkanut suuresta järkyttävästä tilanteesta.
Tilanteet liittyvät usein pieniin säröihin.
Ja asioihin, joiden ei kuuluisi järkkyä.
Tilanteet kehittyivät vähitellen ja jossakin vaiheessa -
henkilö luopui ykkössijan antamisesta Jumalalle.
Hän ei kunnioittanut Jumalaa varoillaan.
He kävivät aiemmin seurakunnassa näin ja näin paljon ja nyt yhtäkkiä -
he eivät enää käy niin usein.
Lopulta he eivät ollenkaan anna Jeesukselle ykkössijaa elämässään.
He vetäytyvät yhteydestä ja tilalle tulee eri prioriteetteja, -
vaikka he vielä sanovat, että heillä on jumalasuhde.
He voivat kuitenkin tehdä katastrofaalisia ratkaisuja, -
kun he löysäävät otetta elämässään.
Näinä järkkyvinä hetkinä meidän tulee varmistaa, että se elämä, -
jota Jumalassa elämme, siinä emme löysää otetta.
Hienosäätöä voimme tehdä elämän olosuhteissa -
talouteen liittyvissä asioissa, mutta varmistakaa, ettette löysää -
otetta asioissa, jotka kuuluvat järkkymättömälle alueelle.
Tuolloin seuraukset voivat olla tuhoisia.
Katselin eräitä merkkejä mitä aiheutuu, jos -
lentokoneen paineistusjärjestelmä ei toimi.
Kohta 1) Hypoksia. Voi google, tietoa löytyy kaikesta.
Hypoksian oireita ovat -
hidas ajattelu, sumentunut näkö -
ja lopulta kuolema.
Se alkaa hidastuneesta ajattelusta.
Hepr. 10:25 sanoo: "Älkäämme jättäkö omaa seurakunnankokoustamme, -
niinkuin muutamien on tapana." Kuunnelkaa mitä Sana sanoo.
Bobbie puhui tästä naisten kokoontumisessa.
The Amplified -käännös kehottaa varoittamaan ja kannustamaan-
toinen toistamme. Silloin ajattelu pysyy kirkkaana.
Joskus ihmiset alkavat vetäytymään, kun he eivät enää löydä haasteita.
Vähitellen huono ajattelu astuu sisään.
Siksi meidän tulee sitoutua asioihin, jotka eivät järky.
Kun näkö on sumentunut, asioita ei näe niinkuin muut.
Hidas ajattelu, sumentunut näkö... Kohta 2.) Vuoristotauti.
Eli pahoinvointia, -
väsymystä ja into häviää.
Sydän ei ole enää mukana ja on unettomuutta.
"Iik, mitä tapahtuu?" Koetaan ahdistusta ja stressiä.
Kohta 3) Dekompressiotauti Oireena unohteleminen.
Kuinka usein näette, että kun ihmiset löysäävät otetta elämässään -
he yhtäkkiä unohtavatkin mistä ovat lähtöisin?
He ryhtyvät itse ottamaan kunniaa sen sijaan, että antaisivat kunnian.
Psalmit 106, Israelin kansa ylistää ensin Jumalaa ihmeistä, -
ja pian sen jälkeen he unohtivat Jumalan.
"Heissä syttyi himo erämaassa, ja he kiusasivat Jumalaa autiossa maassa."
Kun löysäämme otetta väärillä elämänalueilla, -
helposti unohdamme mistä olemme lähtöisin.
Neljäs oire lentokoneen paineistuksen vähentämisestä on -
painevaurio. Se vaikuttaa kuuloon.
Lentokoneessa, jos poskiontelot menevät tukkoon, -
korvissa tuntuu kipua.
Paine vaikuttaa välikorvaan, kuuloon ja tasapainoon.
Eli hidas ajattelu, sumentunut näkö, unettomuus, väsymys, unohteleminen, -
näitä koetaan, kun painetta poistetaan.
Tämän vuoksi on tärkeää tehdä hienosäätöjä ainostaan niillä -
alueilla, jotka eivät ole järkkymättömiä.
Pastori Joseph Prince katsoi minua hiljattain kahvipöydässä -
ollessamme... Hän siis opettaa armosta, armon evankeliumista.
Hän katsoi minuun ja kysyi: "Brian, milloin viimeksi saarnasit -
kymmenysten antamisesta?" "Ehkä 5-10 vuotta sitten", vastasin.
Hän nuhteli minua. "Brian, ryöstät seurakuntaa."
Hän siis opettaa armosta, ei laista.
Hän kertoi Herran puhuneen asiasta hänelle.
Pastori Joseph Prince puhui raamatunvertauksista -
kohdasta Luuk. 15. Jeesus kertoo kolme vertausta.
Ensin vertaus kadonneesta lampaasta. Paimenella oli sata lammasta.
Hän kadotti yhden niistä ja lähti etsimään sitä.
Jeesus on tuo hyvä paimen. Vaikka hänellä oli sata lammasta, -
hän lähti tuon yhden perään.
Toinen vertaus on kadonneesta kolikosta.
Morsian viittaa tässä seurakuntaan.
Pyhä Henki asuu kansansa keskuudessa, seurakunnassaan.
Eli paimen Jeesus, seurakuntamorsian ja Pyhä Henki.
Kolmas vertaus on Tuhlaajapoika.
Kertomukseen kuuluvat Isä, Poika ja Pyhä Henki.
Joseph sanoi minulle, että monet kyllä käsitämme olevamme -
näitä lampaita, mutta harvemmat käsittävät, että meistä on -
tullut Jumalan lapsia.
Pelkkien lampaiden suhteen ei ole johtajuutta. Lampaat vain seuraavat.
Kun olemme Jumalan lapsia, meille kuuluu perintö.
Siihen liittyvät hallitseminen ja johtajuus. Eli kokonaan eri asia.
Joseph jatkoi naisesta ja hukkuneesta kolikosta.
Hän sanoi, että Raamatussa hopea kuvaa lunastusta.
Vanhurskaaksi tulemista.
Kolikko puolestaan kuvaa siunausta ja menestystä.
Hän jatkoi kertomusta: Naisella oli 10 kolikkoa,-
mutta hän oli kadottanut yhden.
On mielenkiintoista katsoa kohtaa Luuk. 15:10.
Nainen sytytti lampun, -
ja etsi kymmenettä kolikkoaan.
Mielestäni kymmenysten antaminen ei voi olla laki, mitä on tehtävä.
Että se olisi kristityn velvolli- suus, tai muuten kirous lankeaa.
Ei, sen asian on auettava ilmestyksen kautta.
Se tulee itse löytää Raamatun kaut- ta, pyytäen valaistusta Jumalalta.
Jos ette saa ilmestystä asiasta, älkää silloin antako kymmenyksiä.
Uskon kuitenkin, että Jumala tahtoo antaa ihmisille ilmestyksen.
Niin että asia kymmenysten suhteen aukeaa Raamatun valossa.
Olen vakuuttunut, että ilman painetta ei voi elää.
Eri asiat sisältävät paineen.
Niin sääolosuhteet kuin lentokoneen toiminta.
Jos matkustamon paine poistetaan, seuraukset ovat tuhoisia.
Stressin edessä ihmiset haluavat joskus löysätä otetta alueilla, -
missä voi olla tuhoisat seuraukset.
Asioissa, jotka ovat elämämme perusta. Ihmiset haluavat -
jättäytyä pois - voimme toki vähentää stressiä, -
mutta on eri asia jättäytyä kokonaan pois.
Kun ihmiset kokevat paineita jumalasuhteessaan, he haluavat -
jättäytyä pois. Sama koskee ihmissuhteita ja avioliittoa.
Älkää löysätkö otetta asioissa, jotka kannattavat elämäänne.
Haluan rohkaista teitä miettimään mistä asioista vetäydytte pois.
Pohtikaa onko se todella hyväksi itsellenne.
Jumala on kiinnostunut hyvinvoinnistamme -
ja hyvinvointi lähtee sisimmästä.
Olivatpa paineet mitkä tahansa, vaikka aalto kävisi yllenne, -
olipa kyseessä talouskriisi tai jokin muu, -
mielenrauhamme säilyy, jos sisimpämme voi hyvin.
Emme yritä lähteä kaikesta, mikä sisältää vastuuta.
Uskovina on tärkeää kunnioittaa Jumalaa ja asettaa -
Hänet ensimmäiseksi myös suhteessa varoihimme.
Älkää vetäytykö pois muillakaan elämänne alueilla.
Päättäkää mitkä ovat ei-neuvoteltavissa olevia asioita.
Asiat, jotka muotoilevat kehykset elämääni.
Niistä en luovu, enkä muuta niitä.
Jumala on puolellasi. Hän pystyy toimimaan ihmeellisellä tavalla.
Päätetään mitkä ovat asiat, joita voi muuttaa ja mitä ei.
Näin oikea perusta säilyy.
Pääset paineiden lävitse, ja selviät toiselle puolelle -
ja kuljet eteenpäin Jeesuksen nimessä.
"Hän, joka on alkanut teissä hyvän työn, on sen täyttävä Kristuksen -
Jeesuksen päivään saakka."
Jeesus haluaa säteilevän, ylistävän seurakunnan.
Suuren ja loistokkaan seurakunnan!
Rukoilen, ettei olisi vain tekoja, vaan sen takana olisi myös sydäntä.
Rakastaisimme Jumalaa kaikellamme ja rakastaisimme myös lähimmäisiämme.
Herran henki on yllämme, sillä Hän on voidellut meidät tuomaan -
hyvää sanomaa murretuille ja hyljätyille.
Hillsong konferenssi -09
On Jumalan tahto, että menestyt kaikilla elämän alueilla.
Pastori Brianin kirjat sisältävät keskeisiä elämän periaatteita.
Nämä kirjat ovat nyt saatavilla 5 kappaleen settinä.
"How To Live a Blessed Life", How To Build Great Relationships", -
"How To Flourish in Life", "How To Make Wise Choices" -
ja "How To Live in Health And Wholeness".
Setti sisältää kaikki pastori Brianin viisi kirjaa.
Saatavilla 25 punnan hintaan. 7 punnan lisähintaan lähetämme -
uuden Hillsongin ylistys-CD:n. Hillsongin 17 parasta ylistyslaulua.
Soita numeroon 0800-44557664 tai käy internetissä: www.hillsong.tv
Seuraavaksi kuuntelemme hyvää ylistystä.
Toivon, että tulette siunatuiksi.
Vanhurskas taivaan Herra
Pyhä Jumalamme
Suvereeni Herra, kaiken luodun Herra
Pyhä Jumalamme
Jokainen heimo ja kieli koroittakaa ylistyksenne
Hänelle kuuluu ylistys
Sieluni, laula Herralle
Taivas iloitkoon
Jumalamme on suuri!
Jumalamme on suuri
Kansakunnat kumartavat Hänen edessään
Pyhä Jumalamme
Enkelit laulavat ikuisesti
Pyhä Jumalamme
Jokainen heimo ja kieli koroittakaa ylistyksenne
Hänelle kuuluu ylistys
Sieluni, laula Herralle
Taivas iloitkoon
Jumalamme on suuri
Maan ja taivaan Herra Etsin kasvojasi
Palvon sinua koko sydämestäni
Olen saanut armosi
Jokainen kansakunta, heimo
Kaikki luodut kumartavat edessäsi laulaen
Olet korkea, olet koroitettu
Laulan halleluja karitsalle, Jumalan karitsalle
Vanhurskauden Herra saavut kirkkaudessa
Kaikkina elinpäivinäni palvon sinua Sydämeni eheyttäjä
Vastaat rukoukseen
Yhä uudestaan ylistämme sinua
Olet korkea, olet koroitettu
Laulan halleluja karitsalle, Jumalan karitsalle
Majesteetti
Kiitos, kun olitte seurassamme. Minulle merkitsee paljon, -
että ihmiset ottavat aikaa tämän ohjelman katsomiseen.
On ilo, jos lähetätte palautetta. Siunausta ja mahtavaa viikkoa!
Muistakaa: Paras on vielä edessä.
Ota yhteyttä Hillsong TV:seen ja saat lisätietoa materiaaleistamme.
Voit myös tulla yhteistyö- kumppaniksemme tavoittamaan -
maailmaa Jeesuksen evankeliumilla. Soita: 0800-44557664 tai -
tai kirjoita ruudun osoitteeseen. Voit myös käydä sivullamme:
www.hillsong.tv